
Výzva na predloženie ponuky 
(ďalej len „Výzva“)

zákazka  v rámci zriadeného  DNS  Stavebné, remeselné stavebné, vodoinštalačné, kanalizačné, kúrenárske, elektroinštalačné a elektromontážne práce.

Odkaz na DNS: https://josephine.proebiz.com/sk/tender/36815/summary


1.  Identifikácia verejného obstarávateľa
Názov: 		Marianum – Pohrebníctvo mesta Bratislavy 
Sídlo:			Šafárikovo námestie 3, 811 02 Bratislava
IČO: 			17330190
Kontaktná osoba:	Ing. Milan Hamala
E-mail: 		milan.hamala@marianum.sk
(vo@marianum.sk)
Telefón:		+421 905 212 445

2.  Všeobecná špecifikácia predmetu zákazky
Názov zákazky :   „Pamiatková obnova sochy sv. Michala Anrchanjela a sochy sv. Jána Nepomuckého na Michalskom moste, Bratislava“  

Odkaz na zákazku:     https://josephine.proebiz.com/sk/tender/81778/summary
CPV: 
Hlavný slovník:                     
45454100-5 – Reštaurovanie

Dodatočný kód CPV:                           
45454000-4 - Obnovovacie práce
45453100-8 - Renovačné práce
90512000-9 - Služby na prepravu odpadu
90513000-6 - Služby na spracovanie a likvidáciu nie nebezpečného odpadu
60000000-8 - Dopravné služby (bez prepravy odpadu)  

Druh:				             služba
Elektronická aukcia:		 Nie


Opis predmetu zákazky  : 
Predmetom reštaurovania sú dve sochy s podstavcami sv. Michala Archanjela a  sv. Jána Nepomuckého na Michalskom moste v Bratislave. Obe diela sú národné kultúrne pamiatky - č. ÚZPF 120/4 – Socha kópia a 120/5 – Socha kópia), v správe mestskej organizácie Marianum.
Pôvodné sochy s dekoratívnymi podstavcami pochádzajú z roku 1727. V roku 1898 bol ku každej soche pridaný spodný jednoduchý kamenný podstavec s nápisom. V priebehu 80. r. 20. stor. bol maďarský nápis prekrytý kamennou tabuľou so slovenským nápisom v kovovom ráme ( „Umiestnil Bratislavský okrášľovací spolok roku 1898“). V roku 1984 boli originály sôch s dekoratívnymi podstavcami uložené do depozitu a nahradené kópiami v podobe výduskov z umelého kameňa, spodné kamenné podstavce s nápisovými tabuľami ostali na mieste. Kópia sochy sv. Michala Archanjela bola v roku 2008 poškodená a nahradená novou umelokamennou kópiou. Socha drží v ruke plamenný meč, ktorý je v súčasnosti demontovaný a uložený v depozite.
Súčasne osadené kópie sôch aj s podstavcami sú pamiatkovo chránené.
Obnova bude realizovaná formou reštaurovania, opodstatnenou kombináciou konzervačnej a rekonštrukčnej metódy s vylúčením hypotetických rekonštrukcií. 
Obnova bude realizovaná reštaurátorom so špecializáciou na reštaurovanie kamenných polychrómovaných sôch, kamenných architektonických článkov.

Reštaurovanie kamenných a umelokamenných diel pripravovať a vykonať prostredníctvom fyzickej osoby s odbornou spôsobilosťou na reštaurovanie kamenných polychrómovaných sôch, kamenných architektonických článkov, muriva a nadväzujúcich omietok v interiéroch a exteriéroch objektov historickej architektúry – špecializácie S6, S7 alebo S8. 
Obstarávateľ požaduje osobnú prítomnosť odborne spôsobilého garanta reštaurátorských prác na zvolávaných kontrolných dňoch.

Bližšia špecifikácia plnenia: 
· [bookmark: _Hlk190862390]Vypracovanie návrhu na reštaurovanie so špecifikáciou pracovného postupu, ktorý bude predložený na KPÚ Bratislava 
· Montáž a demontáž lešenia
· V prípade potreby transfer sôch (presun do ateliéru, presun a osadenie na miesto)
· Očistenie povrchov, špár
· Odstránenie sekundárnych zásahov
· Doplnenie chýbajúcich častí
· Vyhotovenie kópie meča a osadenie
· Tmelenie
· Spevnenie
· Farebné zjednotenie, hydrofibizácia
· Očistenie, tmelenie, spevnenie, farebné zjednotenie, hydrofibizácia kamenných hranolových podstavcov a nápisových tabúľ
· Očistenie a podľa potreby vhodné ošetrenie kovových rámov
· Vypracovanie záverečnej dokumentácie vykonaných reštaurátorských prác obnovy NKP a odovzdanie dokumentácie objednávateľovi a na KPÚ Bratislava.

Dodanie v termínoch: v zmysle spracovaného časového harmonogramu vypracovaného v spolupráci s úspešným uchádzačom.

Preberanie a overovanie poskytovaných služieb, zodpovednosť za vady a zodpovednosť za škodu:
K zásadným etapám reštaurovania bude zodpovedný reštaurátor podľa dohody s KPÚ Bratislava zvolávať kontrolné dni za účasti zástupcov správcu a KPÚ Bratislava. Účelom bude prezentácia dosiaľ realizovaných prác a ďalšieho zamýšľaného postupu reštaurovania. 
Dodávateľ zodpovedá za všetky vzniknuté škody (krádež, stratu, zničenie a za iné poškodenie predmetu), ktoré vznikli na diele alebo jeho časti, alebo na veciach a materiáloch potrebných na zhotovenie diela, počas doby dodávky, od protokolárneho prevzatia diela až po odovzdanie diela objednávateľovi. Ak dôjde k poškodeniu alebo znehodnoteniu predmetu, je zhotoviteľ povinný uhradiť škodu v rozsahu určenom a preukázanom objednávateľovi. Poškodený predmet ostáva majetkom objednávateľa. V prípade straty, zničenia alebo odcudzenia predmetu je zhotoviteľ povinný uhradiť vzniknutú škodu v plnej výške. 
Zhotoviteľ sa musí preukázať poistením zodpovednosti za škody, ktoré spôsobil  svojou činnosťou, proti všetkým rizikám až do výšky 100 000,- EUR.

Ťažiskové legislatívne, právne rámce
· Pamiatkový zákon a Vyhláška MK SR č. 253/2010 v znení vyhlášky č. 231/2014 Z. z.
· Zákon č. 200/1994 Z. z. o komore reštaurátorov a o výkone reštaurátorskej činnosti

 Termín dodania: najneskôr do 30. 11. 2026

3.  Predpokladaná hodnota zákazky
     21 450  EUR bez DPH  (vrátanie nákladov a dopravy)

4.  Rozdelenie zákazky na časti:  nie

5.  Miesto a čas plnenia predmetu zákazky:  
     Miesto:   Michalský most, Michalská ul., Bratislava
     Čas:         do 30. 11. 2026

6.  Obhliadka:  
Obhliadka nie je povinná. V prípade záujmu je možná v mieste plnenia zákazky po telefonickom dohovore v čase 10:00 hod. dňa 17. 09. 2026 alebo podľa telefonickej dohody s kontaktnou osobou.

Kontaktné osoby:  
Mgr. Ing. arch. Soňa Ščepánová, PhD.
+421 911 362 162, sona.scepanova@marianum.sk


7.  Typ zmluvného vzťahu:  Objednávka s VOP

8.  Hlavné podmienky financovania :
Predmet zákazky bude financovaný z bežných výdavkov a vlastných zdrojov, platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

9.  Podmienky účasti uchádzačov:     
Boli preukázané v rámci DNS

10.  Komunikácia a vysvetľovania:
Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE prevádzkovaného na elektronickej adrese: https://josephine.proebiz.com/sk/. Tento spôsob komunikácie sa týka  akejkoľvek komunikácie a podaní medzi verejným obstarávateľom a  záujemcami/uchádzačmi počas celého procesu verejného obstarávania. 
Každý hospodársky subjekt/záujemca má možnosť registrovať sa do systému JOSEPHINE. 

11.  Predkladanie ponúk:
Lehota:  21. 09. 2026  do 10:00 hod.
Spôsob: prostredníctvom systému JOSEPHINE na adrese:
     https://josephine.proebiz.com/sk/tender/81778/summary


Ponuka  sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Ponuka uchádzača predložená po uplynutí lehoty na predkladanie ponúk nebude zaradená do vyhodnocovania. 
Len tým dodávateľom, ktorí boli zaregistrovaní v DNS, je možné zasielať výzvu na predloženie ponuky a teda majú právo na predloženie ponuky. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky.

12.  Obsah ponuky :
Ponuka musí obsahovať riadne vyplnené a podpísané:
a) Návrh na plnenie kritéria pre  predmet zákazky (podľa prílohy č.1) 
b) Vyplnený dokument Osobitné podmienky plnenia, vrátane príloh ( Príloha č.  3.1.)
Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

13.  Kritériá na vyhodnotenie ponúk:
Kritériom na vyhodnotenie ponúk je najnižšia celková cena v EUR bez DPH.
Celková  cena za predmet zákazky musí obsahovať  všetky náklady súvisiace s predmetom zákazky.  
V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

14.  Ďalšie informácie:
a) SW Josephine zostaví poradie ponúk uchádzačov na základe vyhodnotenia návrhov na plnenie kritéria. Následne sa vyhodnotí ponuka uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí sa následne splnenie požiadaviek na predmet zákazky u ďalšieho uchádzača tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky.
b) Verejný obstarávateľ po vyhodnotení ponúk a po odoslaní všetkých oznámení o vylúčení uchádzača bezodkladne písomne oznámi všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile, a to v súlade s § 55 ZVO.
c) Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný
d) Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.




Prílohy:
Príloha č. 1      -  Cenová ponuka
Príloha č. 2      -  Fotodokumentácia
Príloha č. 3      -  Vzor objednávky s VOP a OPP
Príloha č. 3. 1. - Osobitné podmienky plnenia

